The Eternal Idol

The Eternal Idol er det trettende studioalbumet fra britiske Black Sabbath.

Albumet ble utgitt i 1987 og er det første med vokalist Tony Martin. Trommeslageren på albumet, Eric Singer, sluttet i Sabbath etter innspillingen, og ble erstattet av perkusjonisten Bev Bevan, som tidligere hadde vært trommeslager i Electric Light Orchestra, og spilte også trommer for Black Sabbath under Born Again-turneen. Bassist Dave Spitz sluttet i bandet før innspillingen av albumet. Han ble kreditert for å medvirke på albumet, men det var Bob Daisley som spilte all bass på The Eternal Idol. Daisley hadde en fortid med blant andre Rainbow, Ozzy Osbourne og Uriah Heep.

Ray Gillen ble med i Black Sabbath under Seventh Star-turneen etter at Glenn Hughes fikk sparken fra bandet, og var offisielt blitt bandets nye vokalist. Albumet ble spilt inn med Gillen, men før albumet var ferdig hadde både han og Singer sluttet i bandet. Tony Martin ble hentet inn, og hans vokal ble spilt inn. I 2010 ble det utgitt en Deluxe Edition av albumet, hvor alle originalversjonene av sangene med Ray Gillen på vokal ble utgitt offisielt for første gang.

 Sporliste 

 Personell 
 Tony Martin – vokal
 Tony Iommi – gitar
 Dave Spitz – bassgitar (kreditert, men deltar ikke på albumet)
 Bob Daisley – bassgitar
 Eric Singer – slagverk
 Geoff Nicholls – keyboard

 Bev Bevan – perkusjon (cymbal overdub på «Scarlet Pimpernel» & «Eternal Idol»)
 Ray Gillen - vokal (på 2010 Deluxe Edition, CD2)

 Eksterne lenker   


Kategori:Musikkalbum fra 1987
Kategori:Black Sabbath-album